Susan Wakarura Kihika

**Susan Wakarura Kihika** ni wakili na mwanasiasa nchini Kenya, na gavana wa kwanza wa kike wa Kaunti ya Nakuru. Alikuwa pia miongoni mwa magavana saba wa kike waliochaguliwa katika uchaguzi mkuu uliofanyika tarehe 9 Agosti 2022 kati ya jumla  ya magavana 44 wa kiume, Jambo lililoashiria hatua kubwa ya maendeleo ikilinganishwa na magavana watatu wa kike pekee waliochaguliwa katika uchaguzi wa mwaka 2017. 

Alichaguliwa kuwa seneta mnamo 2017  kupitia chama cha Jubilee Party na alihudumu kama kiranja wa chama hicho. Susan alishikilia wadhifa huo hadi Mei 2020 ilipochukuliwa na Seneta Irungu Kang'ata .  Kabla ya hapo, aliwahi kuwa spika wa kwanza wa kike wa Bunge la Kaunti ya Nakuru na pia alihudumu kama Makamu Mwenyekiti wa Jukwaa la Mabaraza ya Kaunti (CAF) https://www.devex.com/organizations/county-assemblies-forum-caf-kenya-150821 . 

Kihika amejihusisha na miradi ya kijamii na kazi za hisani, ikiwemo kusaidia vikundi vya wanawake katika kaunti nzima. Ni mtetezi madhubuti wa haki na ustawi wa watoto, hasa wale wanaoishi na ulemavu. Kihika alichukua rasmi wadhifa wake tarehe 25 Agosti 2022.

## Usuli na elimu 
Alice, mama yake, alikuwa mke wa pili wa baba yake.  Susan alisoma katika Shule ya Msingi ya Busara Forest View Academy huko Nyahururu na baadaye kujuunga katika Shule ya Upili ya Wasichana ya Bishop Gatimu Ngandu huko Nyeri. Baadaye alihamia nchini Marekani takriban mwaka 1992, kuendeleza masomo yake. 

Alikubaliwa kujiunga na Chuo Kikuu cha North Texas, ambako alihitimu shahada ya kwanza ya Sanaa katika Sayansi ya Siasa. Mwaka 2006, alihitimu shahada ya Uzamili wa Sheria (Udaktari wa Juris) kutoka chuo cha Sheria cha Chuo Kikuu cha Southern Methodist, mjini Dallas, Texas. Baadaye, alikubaliwa kuwa mwanachama wa chama  cha Wanasheria cha Texas baada ya kufaulu mitihani inayohitajika. 

## Kazi kabla ya siasa 
Baada ya kuhitimu kutoka shule ya sheria, alifanya kazi katika utumishi wa umma.  Baadaye aliacha kazi ya umma na kuanzisha *Kampuni ya Sheria iitwayo The Kihika Law firm*  huko Dallas, Texas ambayo ilijikita zaidi katika kuwawakilisha wahamiaji.  Mwaka 2012, baada ya kukaa Marekani kwa kipindi cha miaka 20, Kihika alirejea nchini Kenya.   

## Kazi ya kisiasa 
Mnamo 2013, aligombea kiti cha ubunge cha Eneobunge la Bahati lakini akashindwa na Kimani Ngunjiri . Aligombea kiti cha Spika wa Bunge la Kaunti ya Nakuru ambapo aliwashinda wapinzani 7 na kuwa Spika wa kwanza wa Bunge la Kaunti ya Nakuru.  

Mnamo 2017, aligombea kiti cha useneta Kaunti ya Nakuru na kushinda kwa tikiti ya Jubilee Party kama Seneta wa kwanza wa kike wa Kaunti ya Nakuru. Dira ya Kihika ni kuona kuwepo kwa amani ndani ya Kaunti  ya Nakuru. Amejihusisha pia na kuunga mkono masuala ya kijamii, miradi ya uwezeshaji kiuchumi, na juhudi za kukabilliana na ukosefu wa usalama. 

Mnamo 2018, Seneta Susan Kihika alichaguliwa kuwa Makamu wa kwanza wa Rais wa Ofisi ya Jukwaa la Wabunge Wanawake.   Mnamo Oktoba mwaka huo huo, Kihika alichukua wadhifa kwanza kama Rais wa kaimu kisha baadaye akateuliwa kuwa Rais kamili akichukua nafasi ya mtangulizi wake Mheshimiwa. Ulrika Karlsson . 

Mnamo tarehe 9 Agosti 2022, alisimama kuwa Gavana wa Kaunti ya Nakuru na akashinda kwa tikiti ya UDA . Susan alimshinda Lee Kinyanjui ambaye alisimama kwa tikiti ya Jubilee Party na kuwa Gavana wa kwanza mwanamke katika Kaunti ya Nakuru. Anajulikana sana na watu wa kaunti yake kama "Mwanamke wa Kwanza".

## Familia 
Kihika aliolewa na Sam Mburu katika harusi ya kitamaduni mnamo 7 Novemba 2020 huko Nyahururu .  Sherehe hiyo ilipambwa na Rais wa tano wa Jamhuri ya Kenya,  Dkt. William Samoei Ruto, ambaye pia alishiriki katika mazungumzo ya  mahari. Mnamo Machi 2025 alipata watoto wawili, Jonathan na Jayden.

## Tazama pia 
* Bunge la Kenya

## Marejeo 
## Viungo vya nje 
* Sitaki watoto wangu karibu na mke wako, mwanamke anamwambia mume wa seneta 
* Seneta Kihika, wabunge katika jitihada za kumwokoa Spika asitimuliwe Kuanzia tarehe 19 Juni 2018.
Jamii:wanasiasa wa Kenya
Jamii:Watu walio hai